Sveučilište u Mostaru 

*Ured za studente s invaliditetom*

Matice hrvatske bb

Kampus Rodoč, zgrada Fakulteta prirodoslovno-matematičkih i odgojnih znanosti

+387 36 445 488/ +387 36 370 490

**ZAPISNIK SA REGIONALNOG SASTANKA UREDA/CENTARA ZA PODRŠKU STUDENTIMA (S INVALIDITETOM/HENDIKEPOM)**

**Datum**: 12.03.2024. godine

**Vrijeme**: 09:00 – 10:00

**Sudionici/učesnici sastanka:**

* **Centar za podršku studentima s invaliditetom Univerzitet u Banjoj Luci**

Saša Grbić

* **Ured za studente s invaliditetom Sveučilište u Mostaru**

Marijan Tustonja, asistent, voditelj Ureda za studente s invaliditetom, Monika Zovko i Marina Primorac

* **Centar za podršku studentima s invaliditetom Univerziteta u Istočnom Sarajevu**

prof. dr.sc. Biljana Sladoje Bošnjak

* **Ured za podršku studentima Univerziteta u Sarajevu**

prof.dr.sc. Lejla Kafedžić; prof.dr.sc. Sandra Bjelan; prof.dr.sc. Lejla Osmić i prof.dr.sc. Snježana Šušnjara

* **Centar za studente s invaliditetom Univerziteta u Novom Sadu**
* Stefan Savić, mentor za studente s invaliditetom
* **Centar za podršku studentima s hendikepom Univerziteta u Beogradu**

Ljupka Mihailovska, direktorica Centra

***Tema sastanka: Konferencija Obrazovanje pristupačno svima na Sveučilištu u Mostaru***

***Pripremio i moderirao asistent Marijan Tustonja, voditelj Ureda za studente s invaliditetom Sveučilišta u Mostaru***

**Sadržaj sastanka:**

Primarna tema i današnjeg sastanka bila je organiziranje Konferencije na Sveučilištu u Mostaru, odnosno dogovor sa svim sudionicima oko:

* datuma održavanja (prijedlozi su bili krajem listopada/oktobra, odnosno početak studenog/novembra). Svakako, prilagoditi se treba onima koji dolaze iz udaljenijih mjesta, zbog eventualnih vremenskih nepogoda;.
* plenarnih izlaganja (jedan ili dva izlagača) kojima ciljano treba poslati poziv za održavanje skupa s obzirom na temu;
* tematskih izlaganja – prijedlog sudionika/ca sastanka (Sandra Bjelan, Lejla Osmić, Stefan Savić, Lejla Kafedžić, Saša Grbić) je taj da se predložene teme malo prošire, odnosno u okviru jedne teme da budu podteme, primjerice Povijesni razvoj obrazovanja osoba s invaliditetom, moguće prilagodbe u nastavi, izazovi i sl.
* smještaja (na jednom od narednih sastanaka imat ćemo informaciju o tome hoće li to biti organizirano od strane Sveučilišta u Mostaru ili nekog sponzora ili će sudionici sami snositi taj dio troškova.
* prijedlog programa s temama će biti podijeljen u Google obrascu svim sudionicima/cama,

slijedeći primjer kolegica iz Sarajeva, kako bi svima bile vidljive izmjene, dopune i prijedlozi kako za moguće teme, tako i za izlagače.

Prvi dan susreta je Konferencija s tematskim i plenarnim izlaganjima, a drugi dan planiran je za neformalno druženje, zajedno ili individualno, prema dogovoru.

* Ured za studente s invaliditetom Sveučilišta u Mostaru će kontaktirati Sveučilište u Rijeci (Sandra Nuždić) po pitanju sudjelovanja na konferenciji u Mostaru, budući da je ranije izrazila želju za sudjelovanjem.
* Na današnjem sastanku kratko smo se dotakli i teme vezane za WBF projekt, na koji smo kao institucija aplicirali krajem prošle godine, prema naputku Bojane Trbić – Univerzitet u Banjoj Luci, a s ciljem financiranja jednog dijela troškova konferencije.

Prema informaciji sa njihove Web stranice, projekt Univerziteta u Banjoj Luci nije prošao, proslijedit će nam svakako službenu informaciju čim ju dobiju (Bojana Trbić)

Svakako, Organizacija za europsku sigurnost i suradnju – OSCE je potvrdno odgovorila na upit Ureda za studente s invaliditetom Sveučilišta u Mostaru o partnerstvu glede učešća u dijelu troškova organiziranja konferencije.

**Zaključak:**

Okvirno dogovorili datum održavanja konferencije, moguće teme unutar već definiranih glavnih tema, lokacije za smještaj (pomoć i prijevoz do Sveučilišta za one sudionike kojima to bude potrebno).

Termin za sljedeći sastanak ćemo naknadno dogovoriti.